सन् १९५५ अप्रिल १४ गते जन्मिएका बिनोद चौधरी चौधरी ग्रुपका अध्यक्ष हुन्, जसको अन्तर्गत ८०भन्दा बढी कम्पनीहरु छ । चौधरी फोब्र्स म्यागजिनले निकाल्ने अर्बपतिहरुको सूचिमा लगातार पर्न सफल व्यवसायी पनि हुन् । उनलाई त्यसैले डलर अर्बपति पनि भन्ने गरिन्छ । व्यवसाय बाहेक उनी विभिन्न सरकारी एवं सामाजिक कार्यहरुमा पनि सक्रिय छन् । उनले संविधान सभाको सदस्यका रुपमा पनि सन् २००८ देखि २०१२ सम्मको कार्यकाल निर्वाह गरेका थिए । यसका साथै उनले साहित्य, कला र संगीत क्षेत्रमा पनि विशेष रुचि राख्ने गरेका छन् ।
